Welkom-meisie (6) in veld verkrag | Maroela Media
Welkom-meisie (6) in veld verkrag
'n Sesjarige meisie van Welkom in die Vrystaat sterk in die hospitaal aan nadat sy glo Donderdagaand deur 'n 32-jarige man verkrag is.
Sers. Mamello Mokhuoane, polisiewoordvoerder, het gesê die beweerde verkragting het omstreeks 19:00 in Hanipark, langs Bronville, plaasgevind.
"Die slagoffer het buite haar huis in Bronville saam met die bure se kinders gespeel. Toe haar ma haar geroep het toe dit begin laat word, was sy nêrens te vinde nie. Haar maatjies kon ook nie verduidelik waar sy was nie," het Mokhuoane gesê.
Die meisie se ma is deur lede van die gemeenskap bygestaan en 'n soektog is van stapel gestuur. Sy is later saam met die 32-jarige man in 'n oop veld in Hanipark gevind. "Die kind se ma het gesien sy huil en dat sy nie kan loop nie. Sy het die meisie gevra wat fout is, waarna sy gesê het die man het haar verkrag."
Sy is na 'n hospitaal gehaas vir mediese behandeling. Die man is nie aan haar bekend nie. Hy is in hegtenis geneem en 'n saak van verkragting is aanhangig gemaak vir verdere ondersoek. Die Thabong-polisie se eenheid teen gesinsgeweld, kindermishandeling en seksuele oortredings ondersoek die saak. Die verdagte sal binnekort in die hof verskyn.
verkragting Vrystaat Welkom
Maties-taalbeleid: Dít is wat besluit is
Tragedie tref tydens kampnaweek: 'Haar gees is onstuitbaar'
My hart breek. Dis so onregverdig teenoor kinders. Sy het mos nie gevra vir daardie seer nie.
Arme dierbare onskuldige kind!!! Sy is net nog 'n babatjie op 6!!!!! Is daardie man van sy trollie af??? Verkragters van watter geslag ookal moet die doodstraf kry!!!
Kinders is ons toekoms – kinders is ons Gods geskenke!
Wie gee monsters die reg om hulle te beseer!
Ek hoop sy sal geneesing vind – sy gaan vir dekades letsels dra. Mag ons Almagtige Vader die arme liewe kleinding vertroetel en haar mamma krag en wysheid gee om haar by te staan.
Sies nog a verkragting
Noem aub die naam van die oortreder sodat almal kan weet wie hy is.
En dan word 'n regter uit die regbank gehaal omdat sy praat oor fie "rape culture" wat heers in townships…. Ok ons weet dat nie alle mans rapusts is nie, maar dit lyk egt waar of daar in sekere gemeenskappe 'n patroon gevestig is van mans wat kinders verkrag. Dis nie rasisties om daaroor te praat nie. Dis 'n probleem en dit MOET ge fix word….